**ხელშეკრულება №**

**სახელმწიფო შესყიდვის შესახებ**

**(კონსოლიდირებული ტენდერი №-\*-------------)**

ქ. თბილისი „---“ დეკემბერი“ 2016წ.

**ერთი მხრივ (შემსყიდველი ორგანიზაციის დასახელება)**, შემდგომში -„შემსყიდველი“, წარმოდგენილი *-(თანამდებობა, სახელი, გვარი)* სახით და **მეორე მხრივ შპს რომპეტროლ საქართველო** შემდგომში - „მიმწოდებელი”, წარმოდგენილი მისი გენერალური დირექტორის *კაირატ კაბილოვის* სახით, ორივე ერთად წოდებული, როგორც „მხარეები“, ვმოქმედებთ, [,,სახელმწიფო შესყიდვების შესახებ“ საქართველოს კანონის](http://procurement.gov.ge/files/_data/geo/samartleblivi_aqtebi/saqartvelos_kanoni_saxelmwifo_shesyidvebis_shesaxeb.pdf) 202 მუხლის, ,,ნავთობპროდუქციის (საწვავის) კონსოლიდირებული ტენდერის ჩატარების წესისა და პირობების დამტკიცების თაობაზე" სახელმწიფო შესყიდვების სააგენტოს თავმჯდომარის 2014 წლის 4 დეკემბრის #11 ბრძანების, „2016 წელს ნავთობპროდუქციის (საწვავის) სახელმწიფო შესყიდვის კონსოლიდირებული ტენდერების საშუალებით განხორციელების თაობაზე“ საქართველოს მთავრობის 2016 წლის 8 ნოემბრის №2335 განკარგულებისა და 2017 წლის კონსოლიდირებული ტენდერის - **ბენზინი ევრორეგულარი - ოქტანობა არანაკლებ 92 - ნავთობ ბაზიდან გატანა სითხის სახით,** ვდებთ წინამდებარე ხელშეკრულებას შემდეგზე:

1. **გამოყენებული ტერმინების განმარტებები**

ხელშეკრულებაში გამოყენებულ ტერმინებს აქვთ შემდეგი მნიშვნელობა:

* 1. ხელშეკრულება სახელმწიფო შესყიდვის შესახებ (შემდგომში - ხელშეკრულება) - შემსყიდველსა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტით და ასევე იმ დოკუმენტებით და დანართებით, რომლებზეც ხელშეკრულებაში არის მინიშნებები.
  2. „ხელშეკრულების საორიენტაციო ღირებულება“ - საერთო თანხა, (შესასყიდი საორიენტაციო რაოდენობა გამრავლებული 1 ლიტრი საწვავის სავარაუდო ფასზე) რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულებების შესრულებისათვის წინამდებარე ხელშეკრულებით გათვალისწინებული პირობების შესაბამისად.
  3. „დღე“, „კვირა“, „თვე“ - კალენდარული დღე, კვირა, თვე.
  4. „შემსყიდველი“ - ორგანიზაცია, რომელიც ახორციელებს შესყიდვას.
  5. „მიმწოდებელი“ - იურიდიული პირი, რომელიც ახორციელებს საქონლის მიწოდებას წინამდებარე ხელშეკრულების ფარგლებში.
  6. „საწვავი“ - ***ბენზინი ევრორეგულარი - ოქტანობა 92***
  7. უზრუნველყოს (შესაბამისი მარკის საწვავის) ჩასხმა.
  8. ავტომანქანის გამართვისა და ავტომატური იდენტიფიცირების სისტემა (შემდგომში – აგაი სისტემა) – სისტემა/საშუალება, რომელიც უზრუნველყოფს ავტოგასამართი სადგურის პისტოლეტისა და ავტორიზებული ავტომანქანის საწვავის ავზის ერთმანეთთან დაკავშირება-იდენტიფიცირებას, რაც უზრუნველყოფს მიმწოდებლის ავტოგასამართ სადგურზე (შესაბამისი მარკის საწვავის) ჩასხმას მხოლოდ ავტორიზებული ავტომანქანის საწვავის ავზში.
  9. სატენდერო დოკუმენტაცია - 2017 წლის კონსოლიდირებული ტენდერის - ***ბენზინი ევრორეგულარი - ოქტანობა არანაკლებ 92*  *-გატანა ნავთობ ბაზიდან*** სატენდერო დოკუმენტაცია, რომელიც შესაძლოა დანართის სახით არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.

1. **ხელშეკრულების საგანი და შესყიდვის ობიექტი**

**2.1** ხელშეკრულების საგანს წარმოადგენს შემსყიდველის მიერ **საწვავის შესყიდვა ნავთობ ბაზიდან სითხის სახით.** მიწოდების ვადა: 2017 წლის 01 იანვრიდან - 2017 წლის 31 დეკემბრის ჩათვლით.

**2.2** ხელშეკრულებით განსაზღვრულ შესყიდვის ობიექტს წარმოადგენს საწვავი, რომლის საორიენტაციო მოცულობა შეადგენს *-საორიენტაციო მოცულობა ციფრებით ( საორიენტაციო მოცულობა სიტყვიერად)* ლიტრს.

**2.3.** საწვავის შესყიდვა განხორციელდება შემსყიდველის უფლებამოსილი პირის მოთხოვნის შესაბამისად, მიმწოდებლის მიერ მითითებულ ნავთობ ბაზაზე.

**2.**4. წინამდებარე ხელშეკრულებაზე ხელმოწერით მხარეები ადასტურებენ, რომ სრულად ფლობენ ინფორმაციას საქართველოს კანონმდებლობის მოთხოვნების თაობაზე ნავთობპროდუქტების სითხის სახით შეძენა/ტრანსპორტირებასთან დაკავშირებით. კერძოდ, შემსყიდველი ფლობს ნავთობპროდუქტების სტაციონალური ობიექტის კოდს (შვიდნიშნა კოდი), ნავთობპროდუქტის ტრანსპორტირების დასრულების ადგილის მაიდენტიფიცირებელ კოდს. მიმწოდებლის მიერ მიწოდებულ ნავთობპროდუქტზე ნსაფ-ის (სპეციალური საგადასახადო ანგარიშ-ფაქტურა) გამოწერის დროს გამოიყენება მიმწოდებლის ის რეკვიზიტები, რომლებიც მოცემულია წინამდებარე ხელშეკრულების დანართ #1-ში. მიმწოდებელი თავისუფლდება ყველა იმ საჯარიმო სანქციისგან რაც შესაძლოა გამოწვეულ იქნას შემსყიდველის მიერ წინამდებარე მუხლში მითითებული კოდის წარმოუდგენლობით.

2.5. იმ შემთხვევაში თუ ერთ ჯერზე მისაწოდებელი ევრორეგულარის მოცულობა ტოლია ან მეტია 3000 ლიტრზე, მიმწოდებელმა საკუთარი ხარჯებით უნდა უზრუნველყოს ევრორეგულარის მიწოდება შემსყიდველი ორგანიზაციის მიერ მითითებულ მისამართზე. იმ შემთხვევაში, თუ ერთ ჯერზე მისაწოდებელი ევრორეგულარის მოცულობა ნაკლებია 3000 ლიტრზე, შემსყიდველი ორგანიზაცია თავად უზრუნველყოფს საწვავის ტრანსპორტირებას მიმწოდებლის შესაბამისი ნავთობბაზიდან.

**2**.6. საქონლის/საწვავის მახასიათებლები:

|  |  |  |  |  |
| --- | --- | --- | --- | --- |
| # | დასახელება/სახეობა | რაოდენობა | ერთეულის ფასი (ლარი) | სრული ღირებულება (ლარი) |
| 1 | **----** | --- | -------- | -------- |

1. **ხელშეკრულების ღირებულება**
   1. ხელშეკრულების საორიენტაციო ღირებულება შეადგენს ---------------(------------------------------)ლარს.
   2. საწვავის საორიენტაციო რაოდენობა, სახეობა და ერთეულის ფასი მოცემულია წინამდებარე ხელშეკრულების 2.5. პუნქტში
   3. ხელშეკრულების ღირებულება მოიცავს როგორც *საწვავის* ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს მათ შორის დღგ-ს, ტრანსპორტირების ხარჯების, საწვავის შენახვის ხარჯებს ნავთობ ბაზიდან მის გაცემამდე ან/და ტრანსპორტირების ხარჯებს წინამდებარე ხელშეკრულების 2.5.პუნქტის შესაბამისად.

**4. შესყიდვის ობიექტის ფასის განსაზღვრა და ანგარიშსწორების პირობები**

4.1 მიმწიდებლის მიერ კონსოლიდირებულ ტენდერში დაფიქსირებული ყველაზე დაბალი საბოლოო ფასიდან გამოითვლება „Z“ აშშ დოლარში (ტრანსპორტირებასთან, ლოგისტიკასთან და შენახვასთან დაკავშირებული ხარჯები, ზედნადები ხარჯები, საწარმოს მოგება და აქციზი) შემდეგი ფორმულის მეშვეობით:

Z=

რომელშიც:

Cbid - ელექტრონული ვაჭრობის შედეგად დაფიქსირებული საბოლოო ფასი 1 ლიტრ *საწვავის* (ლარში);

Rnov – აშშ დოლართან მიმართებაში ლარის ოფიციალური გაცვლითი კურსის 2016 წლის ნოემბრის თვის საშუალო არითმეტიკული;

D - მიმწოდებლის სატენდერო წინადადებით წარმოდგენილი *საწვავის* სიმკვრივის მაჩვენებელი (გრ/სმ3);

Pnov - PLATTS EUROPEAN MARKETSCAN-ის FOB Med (Italy) ბირჟაზე დაფიქსირებული (გამოქვეყნებული) საწვავის ერთი მეტრული ტონის 2016 წლის ნოემბრის თვის საშუალო არითმეტიკული ფასი აშშ დოლარში (შემდგომში - პლაცის ნიშნული).

Anov – 2016 წლის ნოემბრის თვეში ერთ მეტრულ ტონა საწვავზე აქციზის ოდენობა ლარებში

Z და D სიდიდეები უცვლელია 2017 წლის 31 დეკემბრის ჩათვლით.   
   
4.2 მიმწოდებელი ახორციელებს ყოველი მიმდინარე კალენდარული თვისათვის 1 ლიტრი *საწვავის* ნომინალური ღირებულების განსაზღვრას (შემდგომში - ნომინალური ღირებულება - Cnom) შემდეგი ფორმულის მეშვეობით:

Cnom =

სადაც: P და R წარმოადგენს მიმდინარეს წინა კალენდარული თვის შესაბამისი მონაცემების საშუალო არითმეტიკულ სიდიდეებს; A - მიმდინარე თვის მოქმედ ერთ მეტრულ ტონა საწვავზე აქციზის ოდენობას ლარებში, 18%-დღგ, ხოლო Z და D – 4.1 პუნქტით გათვალისწინებულ *საწვავის* სატენდერო წინადადებით წარმოდგენილ უცვლელ სიდიდეებს.   
  
4.3 ნავთობპროდუქციის (საწვავის) სპეციფიურობიდან გამომდინარე, მისი ღირებულების საერთაშორისო სასაქონლო ბირჟაზე არსებულ ცვალებად ფასსა (P) ან/და აშშ დოლართან მიმართებაში ეროვნული ვალურის ოფიციალური გაცვლით კურსზე (R) ან/და ერთ მეტრულ ტონა საწვავზე აქციზის ოდენობაზე დამოკიდებულების გამო, მიმწიდებელი ვალდებულია ვებ გვერდზე [pricerompetrol.ge](http://www.pricerompetrol.ge) -ზე გამოაქვეყნოს ნომინალურ ღირებულებაზე დაყრდნობით გამოთვლილი მიმდინარე თვის განმავლობაში საწვავის ერთეულის ფასი (მიმდინარე თვის სახელშეკრულებო ფასი - C1). აღნიშნულის თაობაზე შემსყიდველი ორგანიზაცია ინფორმირებულია და წინამდებარე ხელშეკრულებაზე ხელმოწერით ადასტურებს რომ ინფორმაციის მიღების ზემოხსენებული ფორმა მისთვის მისაღებია.   
  
4.4 2017 წლის იანვრის სახელშეკრულებო ფასი განისაზღვრება ელექტროული ვაჭრობის შედეგად დაფიქსირებული 1 ლიტრი თვის *საწვავის* საბოლოო ფასის (Cbid) ტოლი სიდიდით. ყოველი მომდევნო თვის სახელშეკრულებო ფასი კი გამოითვლება 1 ლიტრ *საწვავის* ნომინალურ ღირებულებაზე დაყრდნობით, შემდეგი პრინციპის გათვალისწინებით:

ა) მიმწოდებელი, ითვალისწინებს რა პლაცის ნიშნულის, აქციზის და სავალუტო კურსის ცვალებადობას, ყოველი კალენდარული თვის პირველ რიცხვში, განსაზღვრავს 1 ლიტრი *საწვავის* მიმდინარე თვის სახელშეკრულებო ფასს შემდეგი პრინციპის მიხედვით: იმ შემთხვევაში, თუ A-ს, P-სა და R-ის ცვლილება იწვევს ფორმულით გაანგარიშებული 1 ლიტრი *საწვავის* ნომინალური ღირებულების (Cnom) სამზე ნაკლები პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უდრის წინა თვის სახელშეკრულებო ფასს, ხოლო იმ შემთხვევაში თუ A-ს, P-სა და R-ის ცვლილება იწვევს ფორმულით გაანგარიშებული 1 ლიტრი *საწვავის* ნომინალური ღირებულების (Cnom) სამი ან მეტი პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უტოლდება ფორმულით გაანგარიშებული მიმდინარე თვის ნომინალურ ფასს.  
  
ბ) სახელშეკრულებო ფასის დადგენისას ასევე გათვალისწინებულ უნდა იქნას შემდეგი პრინციპი: იმ შემთხვევაში, თუ მიმწოდებლის საცალო რეალიზაციის ქსელში ერთი ლიტრი *საწვავის* საანგარიშო თვის საშუალო არითმეტიკული ფასი წინა კალენდარული თვის შესაბამის მაჩვენებელზე 10%–ზე (ასეულის სიზუსტით) მეტით შემცირებულია, მაშინ მიმდინარე თვის C1 უნდა იყოს მიმწოდებლის საცალო რეალიზაციის ქსელში ერთი ლიტრი *საწვავის* საანგარიშო თვის საშუალო არითმეტიკულ ოდენობაზე მინიმუმ 10 თეთრით (0,10 ლარით) ნაკლები, ხოლო თუ 15%–ზე მეტით შემცირებულია – მინიმუმ 5 თეთრით (0,05 ლარით) ნაკლები.

მაგალითი:   
მიმდინარე თვე არის მარტი, საანგარიშო თვე არის თებერვალი, ხოლო საანგარიშო თვის წინა თვე არის იანვარი. შესაბამისად, თუ მიმწოდებლის საცალო რეალიზაციის ქსელში თებერვლის თვეში ერთი ლიტრის საშუალო ფასი იანვრის ანალოგიურ ფასთან მიმართებაში შემცირებულია 10%–ზე მეტით, მაშინ მარტის თვის C1 უნდა იყოს თებერვლის თვის საშუალო არითმეტიკულ ფასზე მინიმუმ 10 თეთრით (0,10 ლარით) ნაკლები, ხოლო თუ 15%–მეტით შემცირებულია – მინიმუმ 5 თეთრით (0,05 ლარით) ნაკლები.  
  
4.5 მიმწოდებელსა და შემსყიდველ ორგანიზაციას შორის ანგარიშსწორება ხორციელდება მიმდინარე თვის სახელშეკრულებო ფასის საფუძველზე დადგენილი საანგარიშსწორებო ფასის (C2) მიხედვით, უნაღდო ფორმით, ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს.   
  
4.6 საწვავის შესყიდვის შემთხვევაში საანგარიშსწორებო ფასის განსაზღვრისას მხარეები ითვალისწინებენ შემდეგ გარემოებას: აგაი სისტემის ან/და საბარათე სისტემის მეშვეობით საანგარიშსწორებო ფასი მინიმუმ 15 თეთრით (0,15 ლარით) ნაკლები უნდა იყოს მიმდინარე თვის განმავლობაში მიმწოდებლის საცალო რეალიზაციის ქსელში არსებული ერთი ლიტრი *საწვავის* ფასების საშუალო არითმეტიკულ ოდენობაზე (CAV).

4.7 ტრანსპორტირების ხარჯები ეკისრება მიმწოდებელ ორგანიზაციას. შემსყიდველი ორგანიზაცია ვალდებულია მიმწოდებლის მიერ საგადასახადო ანგარიშ-ფაქტურის წარმოდგენიდან 5 სამუშაო დღის ვადაში დაადასტუროს ან უარი თქვას ანგარიშ-ფაქტურის დადასტურებაზე შესაბამისი წერილობითი დასაბუთებით. *საწვავის* მიწოდებისას ანგარიშსწორება განხორციელდება ანგარიშ-ფაქტურის წარმოდგენიდან 10 სამუშაო დღის ვადაში.

4.8 მიმწოდებელი ვალდებულია ყოველი თვის პირველ სამუშაო დღეს სატენდერო კომისიას წარუდგინოს ამ სატენდერო დოკუმენტაციის 4.2 პუნქტით განსაზღვრული A, P და R, მათ საფუძველზე გამოთვლილი 1 ლიტრი *საწვავის* მიმდინარე თვის სახელშეკრულებო ფასი (C1) და აგრეთვე წინა თვის საანგარიშწორებო ფასი. რომელიც დაუყოვნებლივ უნდა განთავსდეს მიმწოდებლის ოფიციალურ ვებგვერდზე.

4.9 მიმწოდებელმა თავის ვებგვერდზე უნდა განათავსოს ინფორმაცია მის საცალო რეალიზაციის ქსელში არსებული 1 ლიტრი *საწვავის* ყოველდღიური ფასის შესახებ იმგვარად, რომ შესაძლებელი იყოს სატენდერო წინადადების მოქმედების ვადაში თითოეული დღის ფასის ნახვა.

4.10 იმ შემთხვევაში, თუ მხარეებს შორის არ ხორციელდება დამატებითი შეთანხმებების სახით მიმდინარე სახელშეკრულებო ფასის ყოველთვიურად ასახვა, ანგარიშსწორების განხორციელებისას ხელშეკრულების მხარეები ხელმძღვანელობენ 4.3 და 4.8 პუნქტით განსაზღვრული მიმწოდებლის ოფიციალურ ვებგვერდზე გამოქვეყნებული მიმდინარე თვის ფასზე დაყრდნობით.

4.11. 2017 წლის დეკემბრის განმავლობაში მიწოდებულ საწვავზე ანგარიშსწორებასთან დაკავშირებული პროცედურები შესაძლებელია განხორციელდეს 2018 წლის 31 იანვრის ჩათვლით.

**მუხლი 5. მხარეთა უფლებები და ურთიერთვალდებულებები**

5.1 *მიმწოდებელი ვალდებულია:*

ა) უზრუნველყოს შემსყიდველისათვის საწვავის მიწოდება შემსყიდველის მოთხოვნის შესაბამისად, მოთხოვნიდან ათი სამუშაო დღის ვადაში, წინამდებარე ხელშეკრულების 2.5. პუნქტის შესაბამისად, შემსყიდველის მიერ მითითებულ მისამართზე (3000 ლიტრზე ნაკლების მოთხოვნის შემთხვევაში).

ბ) განიხილოს შემსყიდველის პრეტენზიები და მიაწოდოს მოტივირებული წერილობითი პასუხი ყველა საკითხზე;

გ) უზრუნველყოს ამ ხელშეკრულებით მასზე დაკისრებული სხვა ვალდებულებების შესრულება;

დ) მიმწოდებლის ვალდებულება საქონლის მიწოდების თაობაზე ითვლება შესრულებულად საქონლის მიწოდების შემდეგ გაფორმებული მიღება-ჩაბარების საფუძველზე მიმწოდებლის მიერ საგადასახადო ანგარიშ-ფაქტურის წარდგენის მომენტიდან.

ე) წარუდგინოს 4.7 პუნქტით გათვალისწინებული ანგარიფ-ფაქტურა შემსყიდველ ორგანიზაციას.  
ვ) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.  
ზ) უზრუნველყოს წინამდებარე ხელშეკრულებით და შესაბამისი სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

* 1. *მიმწოდებელი უფლებამოსილია:*

ა) წინამდებარე ხელშეკრულების ფარგლებში და მიმწოდებლის მიერ წარმოდგენილი ანგარიშ-ფაქტურის შესაბამისად მოითხოვოს შემსყიდველისგან საწვავის ღირებულების დროული ანაზღურება.

* 1. *შემსყიდველი ვალდებულია:*

ა) უზრუნველყოს ხელშეკრულების შესრულების კონტროლი

ბ) უზრუნველყოს საწვავის მიღება მხოლოდ მიმწიდებლის მიერ მითითებული ნავთობ ბაზიდან;

გ) მინიმუმ ათი დღით ადრე შეატყობინოს მიმწოდებელს საქონლის შესყიდვის თაობაზე ოდენობისა და მიწოდების ადგილის მითითებით ელექტრონული ფოსტის ან ოფიციალური წერილის საშუალებით, წინამდებარე ხელშეკრულების 2.5. პუნქტის შესაბამისად.

დ) წინამდებარე ხელშეკრულებით გათვალისწინებული პირობების შესაბამისად მოახდინოს ანგარიშსწორება მიმწოდებელთან.

ე) შეასრულოს ამ ხელშეკრულებით მასზე დაკისრებული სხვა ვალდებულებები.  
ვ) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.  
ზ) უზრუნველყოს ხელშეკრულების შესრულების კონტროლი (ინსპექტირება).  
თ) შეასრულოს ხელშეკრულებითა და სატენდერო დოკუმენტაციით მასზე დაკისრებული ვალდებულებები.  
  
5.4 შემსყიდველი ორგანიზაცია უფლებამოსილია:

მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

5.5 კონსოლიდირებულ ტენდერში მიმწოდებელთან დადებული ხელშეკრულების საფუძველზე *საწვავის* მიწოდება (გატანა ნავთობ ბაზიდან) განხორციელდება ხელშეკრულების გაფორმებიდან 2017 წლის 31 დეკემბრის ჩათვლით.

1. **ხელშეკრულების შესრულების შეფერხება**
   1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ერთმა მხარემ დაუყოვნებლივ უნდა გაუგზავნოს მეორეს წერილობითი შეტყობინება შეფერხების ფაქტის, მისი შესაძლო ხანგრძლივობისა და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორეს მის მიერ მიღებული გადაწყვეტილება აღნიშნულ გარემოებებთან დაკავშირებით.
2. **ხელშეკრულების პირობების შეუსრულებლობა**

7.1 მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში შემსყიდველი ორგანიზაცია მიმართავს კონსოლიდირებული ტენდერის სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

7.2 კონსოლიდირებული ტენდერის სატენდერო კომისიისაგან ხელშეკრულების შეწყვეტის შესახებ რეკომენდაციის მიღების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა, რომელიც გამოითვლება კონსოლიდირებულ ტენდერში ელექტრონული ვაჭრობის დასრულების დღეს მიმწოდებლის საცალო რეალიზაციის ქსელში არსებული 1 ლიტრი *საწვავის* ფასისა და ელექტრონული ვაჭრობის შედეგად დაფიქსირებული საბოლოო ფასის სხვაობის გამრავლებით კონკრეტული ხელშეკრულებით შესასყიდი (დარჩენილი)*საწვავის* საორიენტაციო მოცულობაზე.

7.3. შემსყიდველის მიერ წინამდებარე ხელშეკრულების 4.7 პუნქტით განსაზღვრული გადახდის ვადის დარღვევისათვის, მიმწოდებელი საქართველოს მოქმედი კანონმდებლობის შესაბამისად უფლებამოსილია მოსთხოვოს შემსყიდველს (ხოლო ასეთი, მოთხოვნის შემთხვევაში შემსყიდველი ვალდებულია აუნაზღაუროს) ყოველ ვადაგადაცილებულ დღეზე პირგასამტეხლო, ასევე, აღნიშნულით გამოწვეული ნებისმიერი ზიანი.

1. **ხელშეკრულებაში ცვლილებების ან/და დამატებების შეტანა**
   1. წინამდებარე ხელშეკრულებაში ნებისმიერი ცვლილების ან/და დამატების შეტანა განხორციელდება მხარეთა შორის შეთანხმებით, რომელიც დადასტურებული უნდა იყოს ორივე მხარის უფლებამოსილი წარმომადგენლის ხელმოწერით.
   2. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულებაში ცვლილების ან/და დამატების შეტანის აუცილებლობა, ცვლილებების ან/და დამატების შეტანის ინიციატორი ვალდებულია წერილობით შეატყობინოს მეორე მხარეს ამის შესახებ.
2. **ხელშეკრულების შეწყვეტა**
   1. ხელშეკრულება წყდება ავტომატურად ხელშეკრულების მოქმედების ვადის ამოწურვისთანავე.
   2. *წინამდებარე ხელშეკრულება შეიძლება ვადამდე შეწყდეს:*

ა) ორმხრივი წერილობითი შეთანხმებით ნებისმიერ დროს;

ბ) ნებისმიერი მხარის ინიციატივით, ცალმხრივად და მხოლოდ სატენდერო კომისიის თანხმობით თუ მეორე მხარე არ ასრულებს ან არა ჯეროვნად ასრულებს ნაკისრ ვალდებულებებს, რის თაობაზეც მას წერილობით მიეცა გაფრთხილება და დარღვევის გამოსასწორებლად განესაზღვრა დამატებითი ვადა არანაკლებ 5 დღის ოდენობით. ამასთან, დამატებითი ვადა შეიძლება არ მიეცეს, თუკი აშკარაა, რომ მას შედეგი არ ექნება, ან ვალდებულების არაჯეროვნად შესრულების გამო შეწყვეტის ინიციატორ მხარეს ხელშეკრულების საგნისადმი ინტერესი ეკარგება.

* 1. ხელშეკრულების შეწყვეტა (მათ შორის, ვადის გასვლის გამო შეწყვეტა) არ ათავისუფლებს მხარეებს იმ ვალდებულებების შესრულებისაგან, რომლებიც ხელშეკრულების შეწყვეტამდე წარმოიშვა.
  2. შემსყიდველის ინიციატივით ხელშეკრულების ცალმხრივად შეწყვეტის შემთვევაში, მიმწოდებელს უფლება არ აქვს მოითხოვოს მიუღებელი შემოსავლისა ან/და ზიანის ანაზღაურება.

1. **დავების გადაწყვეტა**

ხელშეკრულების მოქმედების პერიოდში შემსყიდველსა და მიმწოდებელს შორის წარმოშობილი ყველა დავა უნდა გადაიჭრას ურთიერთმოლაპარაკების გზით ან საქართველოს კანონმდებლობით დადგენილი წესით.

1. **დაუძლეველი ძალა**

11.1 მხარეები თავისუფლდებიან ხელშეკრულებით გათვალისწინებული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.  
11.2 თუ ერთ–ერთი მხარე დაუძლეველი ძალის გამო ვერ ასრულებს ნაკისრ ვალდებულებებს, იგი ვალდებულია დაუყოვნებლივ, მაგრამ არაუგვიანეს მომდევნო კალენდარული დღისა აცნობოს მეორე მხარეს მათი დადგომის ან/და დასრულების შესახებ. წინააღმდეგ შემთხვევაში, შესაბამისი მხარე არ გათავისუფლდება ნაკისრი ვალდებულებების შესრულებისაგან. მხარეთა პასუხისმგებლობა და ვალდებულებები განახლდება დაუძლეველი ძალის მოქმედებს დასრულებისთანავე.  
11.3 თუ დაუძლეველი ძალის მოქმედება გრძელდება 30 დღეზე მეტ ხანს, მხარეს უფლება აქვს სატენდერო კომისიის თანხმობით ცალმხრივად შეწყვიტოს ხელშეკრულება.

1. **ხელშეკრულების მოქმედების ვადა**

12.1 წინამდებარე ხელშეკრულება ძალაში შედის მხარეთა მიერ მისი ხელმოწერისთანავე და იგი ძალაშია 2017 წლის 31 დეკემბრის ჩათვლით.

12.2 წინამდებარე ხელშეკრულების 4.11 პუნქტი ძალაშია 2018 წლის 31 იანვრის ჩათვლით.

1. **სხვა პირობები**

ხელშეკრულება შედგენილია ორი თანაბარი იურიდიული ძალის მქონე ეგზემპლარად, ქართულ ენაზე, აქედან ერთი ეგზემპლარი გადაეცემა მიმწოდებელს, ხოლო ერთი - შემსყიდველს.

1. **მხარეთა რეკვიზიტები:**

|  |  |
| --- | --- |
| ***Semsyidveli:***  დასახელება  საიდ. კოდი:  მისამართი:  საბანკო რეკვიზიტები;  საკონტაქტო ტელეფონის ნომერი:  საკონტაქტო ელ. ფოსტა:  ხელმძღვანელი პირის სახელი და გვარი: | ***mimwodebeli:***  **Sps `rompetrol saqarTvelo~**  **s/k 204493002**  **მისამართი: თბილისი, ვეკუას ქ. 3**  **tel. 2910727/78**  **სს ვითიბი ბანკი**  **ა.ა. GE79VT6600000090303602**  **კაირატ კაბილოვი**  **გენერალური დირექტორი** |

**დანართი #1**

**მხარეთა შორის 2016 წლის --- დეკემბერს გაფორმებული ხელშეკრულებისთვის**

**შემსყიდველის ინფორმაცია**

|  |  |
| --- | --- |
| მისაწოდებელი საქონლის - *ევრორეგულარი* რაოდენობა (ლიტრი) | **-** |
| ნავთობპროდუქტების სტაციონალური ობიექტის კოდი (შვიდნიშნა კოდი), სადაც სრულდება ნავთობპროდუქტების ტრანსპორტირება/დაცლის ადგილი; | **-** |

|  |  |
| --- | --- |
| ***Semsyidveli:***  დასახელება  საიდ. კოდი:  მისამართი:  საბანკო რეკვიზიტები;  საკონტაქტო ტელეფონის ნომერი:  საკონტაქტო ელ. ფოსტა:  ხელმძღვანელი პირის სახელი და გვარი: | ***mimwodebeli:***  **Sps `rompetrol saqarTvelo~**  **mis: q.Tbilisi ვეკუას ქ. 3**  **s/k 204493002**  **tel. 2910727/78**  **privat banki centraluri filiali**  **bankis kodi CAVOGE22**  **a/a GE42TP0036080020000400**  **კაირატ კაბილოვი**  **გენერალური დირექტორი** |

**დანართი #2**

|  |  |  |  |  |  |  |
| --- | --- | --- | --- | --- | --- | --- |
| **#** | **saqonlis dasaxeleba** | **saqonlis ZiriTadi maxasiaTeblebi** | **Saorientacio raodenoba**  **(litri)** | **erTeulis fasi**  **(lari)** | **saorientacio saerTo Rirebuleba**  **(lari)** | **miwodebis adgili** |
| **1** | **2** | **3** | **4** | **5** | **6** | **7** |
| 1 | ----------- | ----------- | ------------- | ---------- | ----------- | ---------- |
| სულ: | | | | | |  |

|  |  |
| --- | --- |
| ***Semsyidveli:***  დასახელება  საიდ. კოდი:  მისამართი:  საბანკო რეკვიზიტები;  საკონტაქტო ტელეფონის ნომერი:  საკონტაქტო ელ. ფოსტა:  ხელმძღვანელი პირის სახელი და გვარი: | ***mimwodebeli:***  **Sps `rompetrol saqarTvelo~**  **mis: q.Tbilisi ვეკუას ქ. 3**  **s/k 204493002**  **გენერალური დირექტორი**  **კაირატ კაბილოვი** |